Lotos

Lotos (ako vodná rastlina a v architektúre je synonymum aj lotosový kvet) môže byť:
ako rastlina:
slovenský názov rodu Nelumbo (ktorý zahŕňa 2 druhy: lotos indický a lotos americký), pozri lotosovité
staršie alebo ľudovo: iný slovenský názov druhu lekno egyptské (Nymphaea lotus) 
staršie, ľudovo alebo vo vzťahu k histórii, náboženstvu či umeniu (architektúre) : 
všeobecne: rod lotos (Nelumbo) a niektoré druhy z rodu lekno, najmä lekno egyptské (Nymphaea lotus), lekno modré (Nymphaea caerulea), lekno krémové (Nymphaea nouchali, synonymum: Nymphaea stellata), Nymphaea pubencens (synonymá: Nymphaea edulis, Nymphaea lotus var. pubenscens) a lekno biele (Nymphaea alba), pozri lotosovité a pod lekno
vo vzťahu k náboženstvu a umeniu Ázie: lotos indický (Nelumbo nucifera, synonymum: Nelumbium speciosum, Nymphea nelumbo)
vo vzťahu k náboženstvu a umeniu starovekého Egypta: lotos indický alebo lekno egyptské (Nymphaea lotus) alebo lekno modré (Nymphaea caerulea) alebo lekno krémové (Nymphaea nouchali, synonymum: Nymphaea stellata), pozri lotos (staroveký Egypt)
typ rastliny u starovekých Grékov a Rimanov (gr. lótos, lat. lotos alebo lotus), konkrétne: 
jujuba lesná (Ziziphus lotus, synonymum: Rhamnus lotus; ide o druh kríka či stromu; lotos bolo aj meno jeho plodu a píšťaly, ktorá sa vyrábala z kríka)
Ziziphus spina-christi (ide o druh kríka či stromu)
brestovec južný (Celtis australis; ide o druh stromu)
ebenovník datľový (Diospyros lotus; ide o druh stromu)
kolokázia jedlá (Colocasia esculenta, synonymum: Arum colocasia)
druh alebo viacero druhov z rodu komonica (Melilotus), pravdepodobne komonica lekárska (Melilotus officinalis) alebo komonica sicílska (Melilotus messanensis, synonymum: Melilotus siculus), pozri komonica lekárska a komonica sicílska
druhy uvedené vyššie pre staroveký Egypt
v architektúre: druh ornamentu (na stenách, maľbách a pod.) v staroveku (primárne podľa lekna egyptského a lotosa indického) , pozri lotos (ornament)
 nemecký prírodovedný spolok, pozri Lotos (spolok)
 nemecký časopis, vydávaný rovnomenným spolkom, pozri Lotos (časopis)
 poľská ropná spoločnosť, pozri Grupa Lotos

Poznámka 
V latinčine dnes existuje (popri vyššie uvedených historických významoch slova lotos či lotus) aj rod rastlín Lotus, ktorého slovenský názov znie ľadenec (nie lotos). Latinský názov tohto rodu má čiastočný súvis s vyššie spomínaným chápaním lotosu ako synonyma komonice (Melilotus). Tento súvis je nasledovný: Súčasťou súčasnej oficiálnej botanickej taxonómie sa rod Lotus stal jeho uvedením u Linnea v roku 1753. Tento rod však spomína (asi ako prvý) Tournefort už v roku 1694, a to ako ekvivalent francúzskeho rodového mena lotier, pričom Tournefort rod lotier (Lotus) uvádza ako rod príbuzný s rodom Melilotus. Francúzske slovo lotier vzniklo v roku 1582 ako umelý francúzsky preklad latinského slova lotus (vtedy vo význame druh z rodu Melilotus) v jednom preklade Vergiliovho textu.

Referencie